આમ તો 1998નો ગાળો એટલો દૂરનો ભૂતકાળ નથી, છતાં જૂની સ્ટાઈલનાં થર્મોસ, STD-PCO, ફેક્સ મશીન અને હડિમદસ્તા જેવા મોબાઈલ સાથેનો યુગ સારી રીતે ક્રિએટ કરાયો છે. (એમાં નખાયેલી ઈનકમિંગ કોલ્સનો ચાર્જ લાગે જેવી લાઈન્સ સાંભળીને આજે ‘જિયો જનરેશન’ના લોકોને રમૂજ થાય છે!) બટ, ઓવરઓલ પ્રોડક્શન ક્વોલિટી નબળી લાગે છે. ફાઈટ્સ અને ચેઝ એવી રીતે ડિઝાઈન કરાઈ છે, કે બધું કૃત્રિમ અને મેનેજ કરેલું લાગે, નેચરલ નહીં (જેમ કે ભરચક રસ્તા પરથી દોડતા હોય તોય વચ્ચે કોઈ હોય જ નહીં). બાય ધ વે, બી. આર. ચોપરાની ‘મહાભારત’ સિરિયલ 1988-90માં પ્રસારિત થયેલી. તો પછી ‘બેટા, (ટીવી પર) મહાભારત ચલ રહી હૈ, ચપ્પલ ઉતાર કે બૈઠો’ જેવો ડાયલોગ એક દાયકા મોડો કેમ બોલાયો હશે?!